CELEX: 62014TN0723
Language: fi
Date: 2014-10-13 00:00:00
Title: Asia T-723/14: Kanne 13.10.2014 – HX v. neuvosto

22.12.2014   
            
            
               FI
            
            
               Euroopan unionin virallinen lehti
            
            
               C 462/28
            
         Kanne 13.10.2014 – HX v. neuvosto
   (Asia T-723/14)
   (2014/C 462/41)
   Oikeudenkäyntikieli: bulgaria
   
      Asianosaiset
   
   
      Kantaja: HX (Damaskos, Syyria) (edustaja: asianajaja Stanislav Koev)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja hyväksymään sen kokonaisuudessaan sekä hyväksymään kaikki siinä esitetyt kanneperusteet
            
         
               —
            
            
               käsittelemään kanteen nopeutetussa menettelyssä
            
         
               —
            
            
               kumoamaan 31.5.2013 annetun neuvoston päätöksen 2013/255/YUTP ja 22.7.2014 annetun neuvoston täytäntöönpanopäätöksen 2014/488/YUTP siltä osin kuin niillä lisätään kantajan nimi Syyriaan kohdistettavista rajoittavista toimenpiteistä annetun päätöksen 2013/255/YUTP liitteessä olevaan luetteloon
            
         
               —
            
            
               kumoamaan 18.1.2012 annetun neuvoston asetuksen (EU) N:o 36/2012 ja 22.7.2014 annetun neuvoston täytäntöönpanoasetuksen (EU) N:o 793/2014 siltä osin kuin niillä lisätään kantajan nimi Syyrian tilanteen johdosta määrättävistä rajoittavista toimenpiteistä 18.1.2012 annetun neuvoston asetuksen (EU) N:o 36/2012 liitteessä II olevaan luetteloon
            
         
               —
            
            
               velvoittamaan neuvoston korvaamaan kaikki oikeudenkäyntikulut ja muut kantajan puolustautumiseen tässä menettelyssä liittyvät kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste perustuu puolustautumisoikeuksien ja oikeudenmukaista oikeudenkäyntiä koskevan oikeuden ilmeisen selvään loukkaamiseen:
               
                           —
                        
                        
                           kantajalle ei ole ilmoitettu riidanalaisista toimista, hänelle ei ole esitetty mitään varteenotettavaa todistetta tai muuta näyttöä, jolla oikeutettaisiin hänen merkitsemisensä seuraamusten kohteena olevien henkilöiden luetteloon, vaikka todistustaakka tästä on neuvostolla
                        
                     
                           —
                        
                        
                           syytökset, joiden mukaan kantaja on ”vastuussa siviiliväestöön kohdistuneista väkivaltaisista tukahduttamistoimista Syyriassa”, eivät ole selkeitä eivätkä aukottomia ja perustuvat lisäksi olettamuksille.
                        
                     
         
               2)
            
            
               Toinen kanneperuste perustuu perusteluvelvollisuuden loukkaamiseen:
               
                           —
                        
                        
                           riidanalaisissa toimissa esitetään ainoastaan väitteitä, joita ei ole perusteltu.
                        
                     
         
               3)
            
            
               Kolmas kanneperuste perustuu tehokasta oikeussuojaa koskevan oikeuden rikkomiseen:
               
                           —
                        
                        
                           todistustaakan sääntöjenvastaisen kääntämisen johdosta vastaaja on voinut korjata virheelliset ja lainvastaiset toimensa.
                        
                     
         
               4)
            
            
               Neljäs kanneperuste perustuu neuvoston tosiseikoista tekemään arviointivirheeseen.
            
         
               5)
            
            
               Viides kanneperuste perustuu omaisuudensuojan, suhteellisuusperiaatteen ja elinkeinonharjoittamisen vapauden loukkaamiseen:
               
                           —
                        
                        
                           riidanalaisten toimien johdosta kantajaa on perusteettomasti estetty hallitsemasta vapaasti omaisuuttaan.
                        
                     
         
               6)
            
            
               Kuudes kanneperuste perustuu normaaleja elinolosuhteita koskevan oikeuden rikkomiseen, koska toteutetut toimenpiteet ovat vastoin Euroopan unionin perusoikeuskirjan 4 artiklassa määrättyä kieltoa, jonka mukaan ketään ei saa kiduttaa, eikä kohdella tai rangaista epäinhimillisellä tai halventavalla tavalla.
            
         
               7)
            
            
               Seitsemäs kanneperuste perustuu ihmisoikeuksien ja perusvapauksien suojaamiseksi tehdyn yleissopimuksen 8 artiklassa ja 10 artiklan 2 kohdassa esitetyn hyvää mainetta koskevan oikeuden vakavaan rikkomiseen, koska kantajan sisällyttämisellä riidanalaisiin toimiin loukataan perusteettomasti hänen asemaansa yhteiskunnassa ja hänen kumppaneidensa piirissä.